Atradius

Atradius er et nederlandsk kredittforsikringsselskap. Markedsandelen i Norge er omkring 50 %.

Atradius er et av verdens største kredittforsikringsselskaper og er tilstede i mer enn 50 land. Selskapet hadde 3.426 ansatte og omsatte for EUR 2,4 milliarder i 2022. Selskapet ble vurdert som A (excellent) outlook stable av A.M. Best og A2 outlook positive av Moody's i 2022.

Atradius tilbyr kredittforsikring, garantier og inkasso.

Gruppen er et konsern dannet gjennom sammenslåing av flere internasjonale kredittforsikringsselskaper med tilhold i Australia, Belgia, Danmark, Frankrike, Tyskland, Irland, Italia, Mexico, Nederland, Norge, New Zealand, Storbritannia og USA. Konsernet har hovedkontor i Amsterdam, og er eid av spanske Grupo Catalana Occidente.

Historie 
Røttene til Atradius finnes i det tyske forsikringsselskapet Gerling-Konzern Speziale Kreditversicherung (Gerling Credit) sitt oppkjøp av det nederlandske forsikringsselskapet Nederlandsche Credietverzekering Maatschappij (NCM) i 2001. Selskapet fikk deretter navnet GERLING NCM. 

Gerling Credit ble etablert i 1954 som kredittforsikringsdelen av forsikringskonsernet Gerling-Konzern i Köln. I 1962 åpnet det sin første internasjonale filial i Sveits og var det første private kredittforsikringsselskapet som tilbød denne type kredittforsikring.

NCM ble grunnlagt i 1925 med mål om å fremme handel mellom bedrifter i Nederland. Fra 1932 og utover ble virksomheten også en gren av den nederlandske regjeringen, som leverte eksportkredittjenester til nederlandske selskaper. Atradius utfører fortsatt denne funksjonen gjennom det tilknyttede selskapet Atradius Dutch State Business. 

Både Gerling Credit og NCM hadde gjort sine egne oppkjøp før sammenslåingen, herunder NCM sitt oppkjøp av den kortsiktige delen av virksomheten til den britiske regjeringens Export Credit Guarantee Department (ECGD) i 1991, og Gerling Credit sitt oppkjøp av private forsikringsselskaper som Namur Assurances du Crédit S.A., Belgia, i 1994, som begge har sin egen historie tilbake til kredittforsikringens opprinnelse rundt 1919.

Det internasjonale konsernet skiftet navn til Atradius i 2004.  I 2008 fusjonerte konsernet med det spanske kredittforsikringsselskapet Crédito y Caución, grunnlagt i 1929, og fikk dermed ytterligere fotfeste i den spansktalende verden. 

Atradius er en del av Grupo Catalana Occidente (GCO.MC), et av de største forsikringsselskapene i Spania og verdensledende innen kredittforsikring. 

Atradius Group er i dag en sammenslutning av internasjonale kredittforsikringsselskaper og tilknyttede organisasjoner over hele verden. 

Selv om holdingselskapet Atradius N.V. nå har spansk eierskap, ligger hovedkontoret fortsatt i Amsterdam, Nederland

Produkter 
Atradius sine produkter og tjenester hjelper bedrifter med å håndtere risikoen for betalingsmislighold - risikoen for at en kjøper ikke betaler for produktene eller tjenestene de kjøper på kreditt.

Disse produktene omfatter

 Kredittforsikring
 Garanti
 Reassuranse
 Inkasso

Aksjonærer 
 Grupo Crédito y Caución (Grupo CYC) er en holdingselskap som Grupo Catalana Occidente er majoritetseier i med 73,84 %.
 Grupo Catalana Occidente (GCO) er morselskap for en gruppe av forsikringsselskaper. GCO er notert på Barcelona og Madrid børsene. GCO eier 83,20 % av Atradius NV, hvorav 35,77 % direkte eid og 47,43 % eies indirekte gjennom Grupo CYC holdingselskap. GCO kontrollerer 100 % av de stemmeberettigede aksjene.

Ledelse 
Atradius N.V. er et aksjeselskap organisert i henhold til nederlandsk lov med et styre og et representantskap.

Styret består av: 

 David Capdevila, Chief Executive Officer. Som CEO er han ansvarlig for enhetene Strategy and Corporate Development, Human Resources and Facilities, Legal and Compliance, Internal Audit og for kredittforsikringsvirksomheten i Spania, Portugal og Brasil.
 Christian van Lint, Chief Risk Officer. Som CRO er han ansvarlig for enhetene Group Risk Management, Group Buyer Underwriting, Risk Services og Outward Reinsurance.
 Andreas Tesch, Chief Market Officer. Som CMO er han ansvarlig for Atradius Credit Insurance over hele verden (unntatt Spania, Portugal og Brasil), og for enhetene Dutch State Business, Global, Special Products og Group Marketing and Communication.
 Claus Gramlich-Eicher, Chief Financial Officer. Som CFO er han ansvarlig for finans, finansiell kontroll og konsernfinans.
 Marc Henstridge, Chief Insurance Operations Officer. Som CIOO er han ansvarlig for enhetene Bonding, Collections, PPU, Atradius Reinsurance, IT Services og Instalment Credit Protection.

Representantskapet har ti medlemmer og er ansvarlig for å overvåke og veilede Atradius' generelle virksomhet og styrets retningslinjer. Representantskapet består av:

 Xavier Freixes 
 Bernd Hinrich Meyer
 Hugo Serra
 Désirée van Gorp
 John Hourican
 Carlos Halpern
 José María Sunyer
 Juan Ignacio Guerrero
 Joaquín Guallar

Referanser

Eksterne lenker 
 Atradius

Nederlandske selskaper
Etableringer i 1925